મોડાસાઃ તબીબને પ્રજાજનો ભગવાનની નજરે જોતા હોય છે ત્યારે કેટલાક તબીબો રૂપિયા પડાવવા માટે માનવતાની તમામ હદો પાર કરી હેવાન બન્યા હોવાની અનેક ઘટનાઓ બહાર આવી રહી છે સાબરકાંઠા જિલ્લાના ઇડર શહેરમાં આવેલી એક ખાનગી હોસ્પિટલમાં સારવાર અર્થે દાખલ થયેલ યુવાન મૃત્યુ પામ્યો હોવા છતાં ફરજ પરના તબીબે કે પછી નર્સિંગ સ્ટાફે મૃતક યુવકના પરિવારજનો પાસે દવાઓ મંગાવતા પરિવારજનો આઘાતમાં સરી પડવાની સાથે તબીબ અને સ્ટાફ સામે ઉગ્ર રજુઆત કરતો વિડીયો સોશ્યલ મીડિયામાં વાઈરલ થતા હોસ્પિટલના તબીબોમાં માનવતા મારી પરવરી હોય તેમ મૃતક યુવકના નામે દવા મંગાવી માનવતા સામે રૂપિયા ખંખેરવામાં આવતા ખાનગી હોસ્પિટલના કરતૂત સામે લોકોએ ભારે ફિટકાર વરસાવી હતી.